Nr. LM2022/24-1-04/2e/1

**Vienošanās Nr. 1 par grozījumiem** **2022. gada 28. janvāra Valsts pārvaldes**

**deleģētā uzdevuma - ilgstošas sociālās aprūpes un sociālās rehabilitācijas**

**pakalpojumu sniegšana pilngadīgam personām ar smagiem**

**garīga rakstura traucējumiem(personām ar I un II grupas invaliditāti) –**

**veikšanas līgumā Nr. 2022/24-1-04/2e**

Rīgā, Dokumenta datums ir pēdējā pievienotā

droša elektroniskā paraksta un laika zīmoga datums

**Labklājības ministrija** (turpmāk – Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004. gada 27. janvāra noteikumiem Nr.49 „Labklājības ministrijas nolikums”,no vienas puses, un

**Valsts sabiedrība ar ierobežotu atbilstību „Rīgas psihiatrijas un narkoloģijas centrs”** (turpmāk – Kapitālsabiedrība), valdes priekšsēdētājas Ivetas Ķieces un valdes locekļa Ģirta Ansona personā, kuri rīkojas saskaņā ar Kapitālsabiedrības statūtiem, no otras puses, turpmāk abi kopā saukti Puses, katrs atsevišķi – Puse,

pamatojoties uz 2022. gada 28. janvārī starp Ministriju un Kapitālsabiedrību noslēgtā Valsts pārvaldes deleģētā uzdevuma - ilgstošas sociālās aprūpes un sociālās rehabilitācijas pakalpojumu sniegšana pilngadīgam personām ar smagiem garīga rakstura traucējumiem (personām ar I un II grupas invaliditāti) – veikšanas līguma (Ministrijas Nr. LM2022/24-1-04/2e) (turpmāk – Līgums) 50. punktu, Kapitālsabiedrības 10.02.2022. vēstuli Nr. RPNC/01-09/22/1174 “Par ilgstošas sociālās aprūpes un sociālās rehabilitācijas pakalpojuma tāmi 2022. gadam” un 22.12.2021. vēstuli Nr. RPNC/01-09/21/10946 “Par ilgstošas sociālās aprūpes un sociālās rehabilitācijas pakalpojuma tāmi 2022. gadam”, Ministrijas aprēķinu un 10.03.2022. dienesta ziņojumu Nr.DZ-25-05/78 par samaksas par Pakalpojumiem vienam klientam vienā dienā paaugstināšanu, noslēdz šādu vienošanos par grozījumiem Līgumā (turpmāk – Vienošanās):

1. Izteikt Līguma 3.punktu jaunā redakcijā:

“3.Ministrija apmaksā **34,02 *euro*** (trīsdesmit četri *euro*, 02 centi) par Pakalpojumiem vienam klientam vienā dienā un Līguma summa:

3.1. **2022.gadam ir ne vairāk kā  918 880,20 *euro*** (deviņi simti astoņpadsmit tūkstoši astoņi simti astoņdesmit *euro,* 20 centi);

3.2. **2023.gadam ir ne vairāk kā 918 880,20 *euro*** (deviņi simti astoņpadsmit tūkstoši astoņi simti astoņdesmit *euro,* 20 centi);

3.3. **2024.gadam ir ne vairāk kā 921 397,68 *euro*** (deviņi simti divdesmit viens tūkstotis trīs simti deviņdesmit septiņi *euro,* 68 centi).”

1. Papildināt Līgumu ar 3.1 punktu šādā redakcijā:

“3.1 Līguma 3.punktā minētajās summas ietvaros Kapitālsabiedrība nodrošina:

* 3.1.1 pakalpojuma sniegšanā iesaistītajiem:
  + 3.1.1.1 aprūpētājiem, kuriem atbilstoši normatīvajam aktam par valsts un pašvaldību institūciju amatpersonu un darbinieku darba samaksu un tās noteikšanas kārtību ir noteikta 2. kategorija vai profesionālā pieredze aprūpētāja amatā ir no viena gada līdz trim gadiem mēnešalga ir noteikta vismaz 530 *euro* mēnesī;
  + 3.1.2.1 aprūpētājiem, kuriem atbilstoši normatīvajam aktam par valsts un pašvaldību institūciju amatpersonu un darbinieku darba samaksu un tās noteikšanas kārtību ir noteikta 3. kategorija vai profesionālā pieredze aprūpētāja amatā ir ilgāka par trim gadiem mēnešalga ir noteikta vismaz 608 *euro* mēnesī;
  + 3.1.3.1 vecākajiem aprūpētājiem, kuriem atbilstoši normatīvajam aktam par valsts un pašvaldību institūciju amatpersonu un darbinieku darba samaksu un tās noteikšanas kārtību ir noteikta 2. kategorija vai profesionālā pieredze aprūpētāja amatā ir no viena gada līdz trim gadiem mēnešalga ir noteikta vismaz 600 euro mēnesī;
  + 3.1.4.1 vecākajiem aprūpētājiem, kuriem atbilstoši normatīvajam aktam par valsts un pašvaldību institūciju amatpersonu un darbinieku darba samaksu un tās noteikšanas kārtību ir noteikta 3. kategorija vai profesionālā pieredze aprūpētāja amatā ir ilgāka par trim gadiem mēnešalga ir noteikta vismaz 705 euro mēnesī;
  + 3.1.5.1 aprūpētājiem un vecākajiem aprūpētājiem noteiktā piemaksa par darbu, kas saistīta ar īpašu risku, ir noteikta 25 % apmērā no mēnešalgas;
  + 3.1.6.1 ārstiem un funkcionālajiem speciālistiem mēnešalgas pieaugumu pret 2021. gadu vismaz 4.4% apmērā;
  + 3.1.7.1 ārstniecības un veselības aprūpes personām mēnešalgas pieaugumu pret 2021. gadu vismaz 4.74% apmērā.”

1. Vienošanās stājas spēkā ar dienu, kad to parakstījusi pēdējā no Pusēm, un ir piemērojama Pušu saistībām no 2022. gada 1.janvāra.

1. Vienošanās ir Līguma neatņemama sastāvdaļa, ir sagatavota elektroniski uz 2 (divām) lapām un parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.

|  |  |
| --- | --- |
| **MINISTRIJA**  Labklājības ministrija  Reģistrācijas Nr. 90000022064  Skolas iela 28, Rīga, LV-1331  Valsts kase, TRELLV22  Konta Nr.LV79TREL2180396037000  LV88TREL2180396051000  Valsts sekretārs  \_\_\_\_\_\_\_\_\_\_\_\_\_\_ (I. Alliks) | **KAPITĀLSABIEDRĪBA**  Valsts sabiedrība ar ierobežotu atbildību  „Rīgas psihiatrijas un narkoloģijas centrs”  Reģistrācijas Nr. 50003342481  Tvaika iela 2, Rīga, LV-1005  Valsts kase, TRELLV22  Konta Nr.LV09TREL918563400500B  Valdes priekšsēdētāja\_\_\_\_\_\_\_\_\_\_\_\_\_(I. Ķiece)  Valdes loceklis \_\_\_\_\_\_\_\_\_\_\_\_\_\_\_(Ģ. Ansons) |

*Dokuments parakstīts ar drošu elektronisko parakstu un satur laika zīmogu*

|  |
| --- |
|  |
|  |